WICE เผยงบฯ Q3/58 กำไรลด 32% หลังศก.อุตสาหกรรมอิเล็กทรอนิกส์ซบเซา
WICE เผยงบฯ Q3/58 กำไรลด 32% โดยงบฯ Q3/58 มีกำไรสุทธิ 12.37 ลบ. ลดลง 32% จากปีก่อนที่มีกำไร 18.32 ลบ. ขณะที่ งวด 9 เดือนมีกำไร 39.74 ลบ. ลดลง 24% จากปีก่อนที่มีกำไร 52.31 ลบ. เนื่องจากบริษัทเจอผลกระทบเศรษฐกิจในอุตสาหกรรมอิเล็กทรอนิกส์ซบเซาส่งผลให้รายได้ลดลง
15 พ.ย. 2558

บริษัท ไวส์ โลจิสติกส์ จำกัด (มหาชน) หรือ WICE รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 12.37 ล้านบาท หรือมีกำไรสุทธิ 0.02 บาทต่อหุ้น ลดลง 32% จากช่วงเดียวกันของปีก่อนที่มีกำไรสุทธิ 18.32 ล้านบาท หรือมีกำไรสุทธิ 0.04 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 39.74 ล้านบาท หรือ 0.08 บาทต่อหุ้น ลดลง 24% จากช่วงเดียวกันของปีก่อนที่มีกำไรสุทธิ 52.31 ล้านบาท หรือ 0.13 บาทต่อหุ้น
สำหรับผลการดำเนินในไตรมาส 3  ที่มีกำไรลดลง มีสาเหตุดังนี้ 1.รายได้จากการบริการ Air Freight ลดลงจาก เนื่องจากสภาวะเศรษฐกิจในอุตสาหกรรมอิเล็กทรอนิกส์ซบเซาทำให้ปริมาณการนำเข้าส่งออกลดลงเป็นอย่างมาก
2. รายได้จากบริการ Sea Freight มีอัตราค่าระวางของตลาดสหรัฐอเมริกา ซึ่งเป็นตลาดหลักของบริษัทฯ มีการปรับตัวลดลงประมาณ 25% ส่งผลทาให้รายได้จากการบริการ Sea Freight ลดลง แม้ว่าปริมาณการขนส่งในตลาดนี้มีอัตราเพิ่มขึ้น
3. บริษัทฯ มีค่าใช้จ่ายในการโฆษณาประชาสัมพันธ์ในการนาหุ้นสามัญของบริษัทฯ เข้าจดทะเบียนในตลาดประมาณ 1.1 ล้านบาท จึงเป็นเพียงผลกระทบระยะสั้น
4. บริษัทฯ มีค่าใช้จ่ายในการบริหารเพิ่มขึ้นเนื่องจากบริษัทมีการปรับโครงสร้างผู้บริหารโดยการเพิ่มจานวนผู้บริหาร ซึ่งมีทั้งจากการเลื่อนตาแหน่งจากบุคคลภายในและรับเพิ่มจากบุคคลภายนอก